ΚΑΝΟΝΙΣΜΟΣ (ΕΚ) αριθ. 3221/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 που καθορίζει, λόγω της προσχωρήσεως της Αυστρίας, της Φινλανδίας και της Σουηδίας, τους συντελεστές σταθμίσεως που χρησιμεύουν για τον υπολογισμό της κοινοτικής τιμής της αγοράς του σφαγμένου χοίρου και καταργεί τον κανονισμό (ΕΚ) αριθ. 1591/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Νορβηγίας, της Αυστρίας, της Φινλανδίας και της Σουηδίας, και ιδίως το άρθρο 169,

Εκτιμώντας:

ότι κοινοτική τιμή αγοράς του σφαγμένου χοίρου, που αναφέρεται στο άρθρο 4 παράγραφος 2 του κανονισμού (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως των αγορών στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1248/89 (2), πρέπει να καθορίζεται με στάθμιση των τιμών που διαπιστώνονται σε κάθε κράτος μέλος με συντελεστές που εκφράζουν το σχετικό μέγεθος του χοιρείου πληθυσμού σε κάθε κράτος μέλος- ότι κρίνεται σκόπιμο να καθοριστούν οι συντελεστές αυτοί με βάση τον αριθμό των χοίρων που καταγράφονται στις αρχές Δεκεμβρίου κάθε χρόνου, σε εφαρμογή της οδηγίας 93/23/ΕΟΚ του Συμβουλίου της 1ης Ιουνίου 1993 περί απογραφών που πρέπει να διεξάγονται από τα κράτη μέλη στον τομέα της παραγωγής χοίρων (3)- ότι, στη Σουηδία, δεν έγινε απογραφή των χοίρων το Δεκέμβριο 1993 και, συνεπώς, πρέπει να καθοριστούν οι συντελεστές βάσει της απογραφής του Ιουνίου 1994-

ότι οι συντελεστές σταθμίσεως έχουν καθοριστεί, βάσει των αποτελεσμάτων της απογραφής του Δεκεμβρίου 1993 και ότι, σύμφωνα με το άρθρο 169 της πράξης προσχώρησης, είναι απαραίτητο να προσαρμοστούν οι συντελεστές αυτοί λόγω της προσχώρησης της Αυστρίας, της Φινλανδίας και της Σουηδίας στις Ευρωπαϊκές Κοινότητες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι συντελεστές σταθμίσεως που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 2759/75, καθορίζονται στο παράρτημα του παρόντος κανονισμού.

Άρθρο 2

Ο κανονισμός (ΕΚ) αριθ. 1591/94 της Επιτροπής (4) καταργείται.

Άρθρο 3

Ο παρών κανονισμός αρχίζει να ισχύει την 1η Ιανουαρίου 1993 με την επιφύλαξη ενάρξεως ισχύος της συνθήκης προσχώρησης, της Νορβηγίας, της Αυστρίας, της Φινλανδίας και της Σουηδίας.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 129 της 11. 5. 1989, σ. 12.

(3) ΕΕ αριθ. L 149 της 21. 6. 1993, σ. 1.

(4) ΕΕ αριθ. L 167 της 1. 7. 1994, σ. 21.

ΠΑΡΑΡΤΗΜΑ

Συντελεστές σταθμίσεως που χρησιμεύουν για τον υπολογισμό της κοινοτικής τιμής της αγοράς του σφαγμένου χοίρου

"" ID="1">Βέλγιο> ID="2">6,0"> ID="1">Δανία> ID="2">9,2"> ID="1">Γερμανία> ID="2">22,2"> ID="1">Ελλάδα> ID="2">1,0"> ID="1">Ισπανία> ID="2">15,3"> ID="1">Γαλλία> ID="2">10,9"> ID="1">Ιρλανδία> ID="2">1,3"> ID="1">Ιταλία> ID="2">6,8"> ID="1">Λουξεμβούργο> ID="2">0,1"> ID="1">Κάτω Χώρες> ID="2">11,9"> ID="1">Πορτογαλία> ID="2">2,3"> ID="1">Ηνωμένο Βασίλειο> ID="2">6,7"> ID="1">Αυστρία> ID="2">3,2"> ID="1">Φινλανδία> ID="2">1,1"> ID="1">Σουηδία> ID="2">2,0">